Athi River

Hii ni makala juu ya mji wa Athi River. Angalia pia Mto wa Athi-Galana-Sabaki 
Athi River (inajulikana pia kama Mavoko) ni mji nchini Kenya kando ya jiji la NairobiDaily Nation, Aug 21, 2000: Town touched by tragedy. 

Mji huo ni makao ya Baraza la Mji wa Mavoko na ni mji mkuu wa divisheni ya Mavoko ambayo ni sehemu ya kaunti ya Machakos. Pia ni kata ya kaunti ya Machakos, Eneo bunge la MavokoElectoral Commission of Kenya: Registered voters per polling station by electoral area/ward and constituency .

Idadi ya wakazi wa mjini ni 22,000 na jumla ya wakazi ni 139,380 (sensa ya 2009
Kenya National Bureau of Statistics: Idadi ya watu wa serikali za mitaa). 

Mji huu umeendelea kiasi, ukiwa pamoja na kiwanda kikubwa cha saruji kinachoendeshwa na kampuni ya Athi River Mining. Mji wa Athi River pia unakua kuwa eneo la makazi kutokana na ukaribu wake na Nairobi.

Uchukuzi
Mji huu una kituo cha reli kilicho jengwa mwaka wa 1920 kwenye njia ya reli Mombasa - Nairobi. Chuo Kikuu cha Daystar kina tawi katika mji wa Athi River. Jina la mji huu linatokana na Athi, sehemu ya kwanza ya mfumo wa mto Athi-Galana .

Mji wa Athi River unafuatana na uko kilometa tatu kutoka mji wa Kitengela , lakini ni sehemu ya Wilaya ya Machakos katika Mkoa wa Mashariki, ilhali Kitengela uko kwenye Wilaya ya Kajiado katika Mkoa wa Bonde la Ufa.

Mavoko ilichongwa kutoka kwa Baraza la Mji wa Nairobi mwaka 1963, wakati Baraza hilo lilipofutiliwa mbali. Manisipaa ya Mavoko ina kata sita (Athi River Magharibi, Katani, Kinanie/Mathani, Makadara, Muthwani na Sophia). Zote hizi zimo kwenye eneo bunge la Kathiani, ambayo ina jumla ya wadi kumi. Wadi nne zilizobaki zimo kwenye Baraza ya Mji wa Masaku.

Marejeo

Jamii:Kata za Kenya
Jamii:Kaunti ya Machakos
Jamii:Miji ya Kenya
Jamii:Mto Galana